Քսենյա Բորոդինա

Քսենյա Կիմի Բորոդինա (ծննդյան ազգանունը՝ Ամոևա, երկրորդ ամուսնության ժամանակ՝ Օմարովա, մարտի 8, 1983(1983-03-08), Մոսկվա, ԽՍՀՄ), ռուս հեռուստահաղորդավար, դերասանուհի և դիջեյ։


== Կենսագրություն ==
Քսենյա Ամոևան (տասնվեց տարեկանից՝ Բորոդինա) ծնվել է 1983 թվականի մարտի 8-ին Մոսկվայում։ Հայրը հայ է, մայրը՝ ռուս։
Երբ Քսենյան եղել է մեկ տարեկան, նրա ծնողները՝ Կիմ Ամոևը (3 մարտի, 1940 – 18 մայիսի, 2018) և Նինա Բուլատովնան (ծնվել է 1960 թվականի նոյեմբերի 8-ին) բաժանվել են։ Մայրն ամուսնացել է իտալացի գործարար, ճարտարապետ և շինարարական ընկերության սեփականատեր Ջեննիի հետ ու մեկնել Իտալիա՝ դստերը թողնելով Մոսկվայում՝ տատի՝ Գալինա Իվանովնայի ու պապի՝ Բուլատ Բիլյալովիչի (Իննա Բուլատովնայի խորթ հայրը) մոտ։ Մայրը բազմաթիվ նվերներ է տվել դստերը, երբ ժամանել է Ռուսաստան, և 1990-ական թվականներին այդ նվերները նրանք փոխանակել են ուտելիքի հետ, բայց այդ մասին ոչինչ չեն ասել մորը։ Հետագայում Քսենյան հաճախ է մեկնել Իտալիա՝ մոր ու խորթ հոր մոտ և մտերմացել է խորթ հոր ու պապի հետ։ Որոշ ժամանակ նա սովորել է «Մուլտիլինգվա» անգլիական դպրոցում։ 18 տարեկանում (հորից վիրավորված լինելու պատճառով) վերցրել է մոր ազգանունը։ Քսենյա Բորոդինան ունի եղբայր՝ Նիկիտան։
Օտար լեզուների խորացված ուսուցմամբ մասնավոր լիցեյ ավարտելուց հետո Քսենյա Բորոդինան միանգամից ընդունվել է Հյուրանոցային մենեջմենթի ու զբոսաշրջության ինստիտուտի երկրորդ կուրս՝ «զբոսաշրջության մենեջմենթ» մասնագիտությամբ։
2004 թվականին սկսել է վարել «Дом-2» նախագիծը ТНТ հեռուստաալիքով։


=== Անձնական կյանք ===
Քսենյան հանդիպել է Динамит խմբի մենակատար Լեոնիդ Նարուշենկոյի (4 դեկտեմբերի, 1977 — 3 սեպտեմբերի, 2005) հետ, որը զոհվել է ճանապարհատրանսպորտային պատահարի արդյունքում։
2008 թվականի օգոստոսի 8-ին Քսենյա Բորոդինան ամուսնացել է գործարար Յուրի Կարենի Բուդագովի (ծնվել է 1980 թվականի մայիսի 8-ին) հետ, որի հետ ծանոթացել է Comedy Club-ում։ 2009 թվականի հունիսի 10-ին ծնվել է նրանց դուստրը՝ Մարուսյան։ 2011 թվականի ապրիլի չորսին զույգ բաժանվել է։
Հանդիպել է «Дом-2» ռեալիթի-շոուի նախկին մասնակիցներ Օսկար Կարիմովի (ծնվել է 1980 թվականի դեկտեմբերի 14-ին) և Միխայիլ Տերյոխինի (ծնվել է 1980 թվականի հունվարի 31-ին) հետ։
2015 թվականի հուլիսի 3-ին ամուսնացել է դաղստանցի գործարար Կուրբան Օմարովի (ծնվել է 1980 թվականի օգոստոսի 25-ին) հետ։ Նույն թվականի դեկտեմբերի 22-ին ծնվել է նրանց դուստրը՝ Թեոնան։


== Գրքեր ==
2007 – «Տուն-2։ Սիրո օրենքները» («Дом-2. Законы любви») ISBN 978-985-16-3060-4
2011 – «Նիհարում ենք Քսենյա Բորոդինայի հետ» («Худеем с Ксенией Бородиной») ISBN 978-5-699-51624-7


== Ֆիլմագրություն ==
2008 – Զազա (ռեժիսոր՝ Անդրեյ Սիլկին) – գլխավոր հերոսի ընկերուհին
2011 – Լավրովայի մեթոդը (սերիալ, 1 եթերաշրջան, 3-4 սերիաներ) – էպիզոդ
2013 – Деффчонки – կամեո, լրագրող Զվոնարյովի տանը (36 սերիա)
2014 – С Восьмым марта, мужчины! – «Սկոլկովո» գիտական կենտրոնի աշխատակից


== Հեռուստատեսություն ==
«Окна» թոք-շոուի մասնակից (2002-2005)
«Девичьи слезы» թոք-շոուի մասնակից (2002-2003)
«Дом 2» նախագծի հաղորդավար (2004 թվականից)
«Пусть говорят» թոք-շոուի մասնակից (2009)
«Cosmopolitan. Видеоверсия» նախագծի համահաղորդավար (2009 թվականից)
«Битва экстрасенсов» նախագծի մի շարք թողարկումների համահաղորդավար (2010)
«Պարեր աստղերի հետ» հեռոստանախագծի մասնակից (2011 թվականի եթերաշրջան)
«Жестокие игры» հեռուստանախագծի մասնակից (2011 թվականի 2 եթերաշրջան)
Երկու անգամ ծաղրանմանակվել է «Большая разница» հաղորդման ընթացքում որպես «Дом-2» շոուի համահաղորդավար։ Ծաղրանմանակումները կատարել է Վալենտինա Ռուբցովան։
2012 թվականի մայիսից մինչև 2013 թվականի հուլիսի 16-ը եղել է ТНТ հեռուստաալիքի «Перезагрузка» շոուի հաղորդավար։ 2016 թվականին վերադարձել է նախագիծ։


== Ծանոթագրություններ ==


== Արտաքին հղումներ ==
kborodina.com . պաշտոնական կայք
Ксения Бородина на сайте russia.ru Archived 2018-09-13 at the Wayback Machine.
Колонка Ксении Бородиной